Kuffa, Štefan, poslanec NR SR (2020-04-07):
Vážený pán predsedajúci, kolegyne, kolegovia, vážený pán minister, dovoľte mi niekoľko slov. Ospravedlňujem sa dopredu, ak možno tie slová, ktoré tu poviem, tak budú trocha tvrdšie, ale nedá mi, pán minister, aby v úvode som vám nepovedal to, že s týmto zákon..., návrhom zákona v súvislosti s COVID-om-19 dnes ste tu Národnej rady nemuseli prísť. Vôbec. Toto, čo predkladáte v návrhu zákona, mohlo sa to prerokovať v riadnom legislatívnom konaní. V prvom čítaní kolegovia vám tu správne aj povedali, ak máte problém, ja tiež mám tento problém s obalmi a platovými fľašami a dovolím si s vami nesúhlasiť, pán minister, keď hovoríte, že zakopávame odpad, lebo tento odpad my ani nezakopávame, ale je plný potokov a polí, pasienkov hlavne tam, kde sú komunálne skládky. Vietor to rozfúkava po celom chotári, v celom okolí. Váš návrh zákona uvádza: „Právna úprava sa zameriava predovšetkým na plynutie procesných lehôt, ako aj predĺženie lehôt ustanovených v jednotlivých zákonoch. Spravidla ide o doplnenie prechodných ustanovení, teda ustanovení dočasného charakteru.“ Podčiarkujem, uvádzate tuná, že ide spravidla o prechodné ustanovenia. Chcel som poprosiť, možno ešte v rámci rozpravy skúste to okomentovať. Nepoznám teraz tie pozmeňujnúce návrhy, ktoré sa, na ktorých ste sa dohodli, ale o ktoré ide prechodné ustanovenia a ktoré sú tie, ktoré prechodnými nie sú. Čo sa týka fliaš a možno pitnej vody, dovoľujem si povedať, pán minister, je tu taký jednoduchší návrh. Pozrite sa, ja vám ho poviem. Nie je to také, čo sa dá možno zo dňa na deň ako vyriešiť. My balíme pitnú vodu, obyčajnú pitnú vodu v platových fľašiach. Tvárime sa, aká tá voda je dobrá, má to rôzne pomenovania, pre kojencov, nebudem tuná hovoriť tie značky, ale dovolím si s tým nesúhlasiť, pretože, keď prechádza táto obyčajná voda skladovaním, veľakrát je to na slnku. Deoxíny, ktoré sa uvoľňujú z plastov do tejto vody, tá voda nie je dobrá. Chvalabohu, na Slovensku v drvivej väčšine, možno si odhadujem povedať viac ako 95, možno 9 až 8, alebo až 99 % my máme pitnú vodu priamo vo vodovode. My sa môžme vodu napiť priamo z vodovodu. Aj tu v Národnej rade, aj tu. Tá voda je pitná. Načo ju baliť? Načo vyrábať odpad, načo toto všetko robiť? A tie ostatné nápoje, ktoré sú, drinky, ja neviem, kokakoly, pepsikoly a podobné tieto nápoje, no tak balme ich do fliaš normálne sklenených, aby tie fľaše boli vratné, aby jednoducho tuná cirkulovali a nevyrábali sme odpad. Dovolím si povedať, že najlepšia forma a najlacnejšia forma, ako ten odpad triediť, je v podstate ho neprodukovať. A tam, kde ho produkovať nemusíme, pán minister, doporučujem to, aby sme to nerobili. Skôr som očakával, že, že prídete s takýmto návrhom zákona, ale, prosím, je tu tento návrh zákona, ktorý tuná je, preto dovolím si podať procedurálny návrh, aby v predmetnom návrhu zákona sme nepokračovali. A nedá mi, aby som nespomenul aj to minuloročné rokovanie, kde sme čakali viac ako päť hodín, prichádzame tuná do Národnej rady a veľakrát ministri sú nepripravení a my čakáme, kým, kým sa opätovne môžme stretnúť, a výbory rokujú a nevieme ani ako, v jakom rozsahu, ako dlho, hej, keď sa určí nejaký termín, tak tie termíny vôbec potom ani nie sme schopní dodržať. Toľko som si dovolil k tomuto povedať a nedá mi, aby som to nepovedal, aby sme tie, cez tieto návrhy zákonov, ktoré tuná prichádzajú, a stále operujeme s koronavírusom, s COVID-om-19, aby sme tu v našej krajine nezavádzali systém totalitárnych zákonov. To je úplne čosi strašné, to, čo sa ako deje, aj tie odkazy možno aj premiéra smerom navonok, keď kto si zabudne to rúško, hneď aká je veľká pokuta. Možno farár alebo kňaz, ktorý vo svojej iniciatíve a pastoračnej službe dovolil si porušiť možno nejaký ten zákon a rozdával sväté prijímanie, ja sa pýtam pán minister, choďte sa pozrieť, alebo či ste sa boli pozrieť v potravinách, ako to dodržiavajú tie potravinové reťazce hypermarkety, či tam dodržiavajú tú vzdialenosť 5 metrov. Ja mám informácie, že nie. Momentálne ja tam nechodím, dávam prednosť malým prevádzkam a to aj odporúčam, aby aj občania využili, ak sú ešte a nie sú celkom zlikvidované v našej krajne malé obchodíky, aby práve do týchto obchodíkov chodili, nie je tam klimatizácia, urobia si krátky, rýchly nákup a môžu ísť domov. Vidím tu celý rad problémov a nedostatkov, nehovoriac, samozrejme, k tomu, aké to bude mať neblahé ekonomické dopady pre našu krajinu, a my sa tvárime, ako keby sa nič nedialo. Ste ministrom životného prostredia, nemám to komu položiť, ale aj, aj, aj vás sa to dotýka, ja mám vážnu obavu, čo mi budeme v jeseni jesť. Mne tu chýbajú návrhy zákonov, ktoré sa týkajú aj našej potravinovej sebestačnosti, sme kdesi len na úrovni 38 %, neviem, kto nám tie potraviny dovezie, keď každý si bude svoj vlastný trh chrániť, ani zo Španielska, ani z Francúzska, ani z Nemecka tieto kamióny neprídu. 700 kamiónov potravín denne tuná dovážame a my nie sme pripravení na to, aby sme vyprodukovali minimálne tie potraviny, ktoré sme schopní vyprodukovať, ani to nerobíme. Zemiaky, ktoré dlhodobo absentujú, my ich dovážame z Belgicka alebo, ja neviem, pomaly z Egypta, alebo odkiaľ a sme schopní dopracovať si aj na ekologickej úrovni, aj požadovanej kvalitatívnej úrovni vlastné potraviny. Toto vidím ako vážny problém a stále vláda s týmto balíkom opatrení tuná neprišla. Je apríl, pred dverami máme Veľkú noc, bude len taká administratívna, počul som, v podstate tie Veľkonočné sviatky ako keby nebudú, jednoducho dobre. Akceptujeme ako túto skutočnosť, ale vážny fenomén, ktorý tuná je, tak to je otázka výživy a zabezpečenia potravín pre obyvateľstvo tak, aby sme mali v požadovanej kvalite a v požadovanom množstve čo jesť aj v jeseni. Ďakujem.